Diari Oficial de la Generalitat Valenciana


Sumari del DOGV 733, del 30-12-1987 (1987/810261)

ORDRE de 9 de desembre de 1987, de la Conselleria d'Indústria, Comerç i Turisme, sobre manteniment de subestacions elèctriques i centres de transformació.
----------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1987/12/09/(2)/dof/vci/html**

### Dades del document

Número de DOGV
:   733

Data del DOGV
:   30-12-1987

Secció del DOGV
:   DISPOSICIONS GENERALS

Número del document
:   1987/810261


Data del document
:   09-12-1987

Organisme emissor
:   Conselleria d'Indústria, Comerç i Turisme

Tipus de document
:   Ordre

Anàlisi jurídica

Ordre de 9 de desembre de 1987, de la Conselleria d'Indústria, Comerç i Turisme, sobre manteniment de subestacions elèctriques i centres de transformació.  
L?article 12 del Reglament sobre condicions tècniques i garanties de seguretat en centrals elèctriques, subestacions i centres de transformació, aprovat per RD 3275/1982, de 12 de novembre (BOE d?1 de desembre de 1982) estableix l'obligatorietat que els propietaris de les esmentades instal·lacions subscriguen un contracte de manteniment d'aquestes abans de la posada en marxa.  
A fi d'assegurar uns mínims en els treballs de conservació i manteniment, cal establir els requisits de les empreses (persones físiques o jurídiques) mantenidores, així com a l'abast dels treballs a desplegar per aquestes, amb l'objecte d'aconseguir la qualitat del servei prestat i per tant la seguretat de les persones i coses.  
En atenció d'aquestes consideracions, i a proposta de la Direcció General d'Indústria i Energia,   
ORDENE:  
Article primer  
El manteniment de les instal·lacions regulades pel Reglament sobre condicions tècniques i garanties de seguretat en centrals elèctriques, subestacions i centres de transformació, aprovat pel Reial Decret 3275/1982, de 12 de novembre (BOE d?1 de desembre de 1982) solament podrà dur-se a terme per empreses que siguen inscrites al Registre d'Empreses Mantenidores d'Alta Tensió (REMAT), del Servei Territorial d?Indústria i Energia, en l'àmbit de les quals es pretenga desplegar aquesta activitat.  
Article segon  
Per tal que una empresa puga inscriure's en el REMAT, caldrà que complesca el requisits següents:  
a) Personal. Haurà de disposar, com a mínim, de:  
- 1 Titulat competent de grau superior o mitjà, en plantilla o en règim de prestació de serveis.  
- 1 Titular de carnet d'instal·lador electricista en plantilla per cada 10 operaris o fracció.  
b) Mitjans Tècnics. Posseir, com a mínim, els que s'indiquen a l'Annex I de la present disposició.  
c) Tenir subscrit una assegurança de responsabilitat civil, amb una quantia mínima de 50 milions de pessetes per sinistre.  
d) Disposar de local amb telèfon i de vehicle.  
Article tercer  
Les comprovacions mínimes a realitzar per les empreses mantenidores d'alta tensió, que són les que s'indiquen a l'Annex segon de la present Ordre, hauran de ser realitzades, si més no, una vegada a l'any natural, i s?estendrà acta de les comprovacions efectuades i se?n lliurarà una còpia al titular de la instal·lació i una altra al Servei Territorial.  
Article quart  
Les empreses mantenidores inscrites al REMAT, responsables que les instal·lacions que li siguen encomanades es mantinguen en condicions de funcionament correcte, tindran les obligacions següents:  
a) Revisar, mantenir i comprovar les instal·lacions d'alta tensió, d'acord amb el que preveu el Reglament, els seus ITC i la present Ordre.  
b) Atendre els requeriments del titular de les instal·lacions per tal de corregir les avaries que hi hagen.  
c) Posar en coneixement del titular, per escrit, les deficiències de les instal·lacions que afecten la seguretat de les persones o coses, a fi que siguen reparades.  
d) Interrompre el servei de la instal·lació quan s?aprecia risc greu d'accidents, fins que s'efectue la necessària reparació, per a la qual cosa es comunicarà per escrit al Servei Territorial d?Indústria i Energia, així com la posterior reposició.  
En cas d'accident, hauran de posar-ho en coneixement, per escrit, del Servei Territorial d?Indústria i Energia corresponent i mantenir interromput el funcionament fins que, amb els reconeixements previs i les proves pertinents, ho autoritza el susdit Servei Territorial.  
e) Conservar, des de l?última inspecció periòdica realitzada pel Servei Territorial d?Indústria i Energia o per una Entitat Col·laboradora, la documentació justificativa de les dates de visita que resulten de les revisions, elements substituïts i incidències que es consideren dignes d'esment.  
Còpia de la citada documentació es lliurarà al titular de la instal·lació.  
f) Comunicar al propietari de la instal·lació la data en què li corresponga sol·licitar la inspecció periòdica.  
g) Donar compte, en el termini màxim de quinze dies, al Servei Territorial d?Indústria i Energia, de totes les altes i baixes de contractes de conservació de les instal·lacions que tinguen al seu càrrec, fent-hi constar totes aquelles observacions que estime pertinents.  
Article cinqué  
La sol·licitud d'inscripció de les empreses mantenidores en el REMAT serà presentada al Servei Territorial d?Indústria i Energia, i s'hi adjuntaran els següents documents, relatius a la persona física o jurídica de què es tracte:  
- Llicència Fiscal.  
- Justificants de la integració en plantilla o en prestació de serveis del personal mínim exigit.  
- Còpia de la pòlissa d'assegurança.  
- Relació de mitjans tècnics dels quals es disposa, que hauran d'inscriure's al Registre Industrial.  
- Relació de treballs realitzats en aquest camp.  
- Descripció de l?organització del servei de manteniment.  
La inscripció tindrà una validesa biennal, que serà prorrogable a instància de part per períodes iguals, sempre que l'empresa acredite que compleix, en sol·licitar la pròrroga i que ha complit, durant el període transcorregut, els requisits exigits.  
La inscripció podrà ser cancel·lada en qualsevol moment si es comprova que les empreses mantenidores han deixat de complir l'article 2, prèvia instrucció d'expedient, amb audiència de l'interessat.  
Article sisé  
Els propietaris de les instal·lacions d'alta tensió, que pretenguen de mantenir les pròpies instal·lacions, hauran de complir els requisits de l'article 2 i sol·licitar-la d'acord amb el que disposa l'article 5, llevat del cas de llicència fiscal de l'activitat de manteniment, en el qual no caldrà presentar-la.  
Article seté  
La present disposició entrarà en vigor el pròxim dia 1 de gener de 1988, i serà d'aplicació a totes les noves instal·lacions i a les ampliacions de les existents que siguen posades en marxa a partir d'aquesta data.  
Els titulars de les instal·lacions, actualment en funcionament, disposaran d'un termini que finalitzarà el 30 de juny de 1988 per a presentar el contracte de manteniment en el Servei Territorial corresponent, subscrit amb una empresa degudament inscrita al registre. En cas contrari, podran ser sancionats a l?empar del que disposa l'article 14 de la Llei 10/66, de 18 de març, sobre expropiació forçosa i sancions en matèria d'instal·lacions elèctriques i en el 34 i següents del seu Reglament de 20 de octubre de 1966.  
València, 9 de desembre de 1987.  
El Conseller d?Indústria, Comerç i Turisme,  
ANDRES GARCIA RECHE  
ANNEX 1  
Relació de mitjans tècnics mínims de les empreses mantenidores d'instal·lacions de AT.  
- Grup electrògen de 5 Kva.  
- Analitzador-Registrador d'Energia trifàsic (Kw-V-I-cas-Kvar).  
- Termòmetre, d'un camp de mesura de ?10º +250º.  
- Amidador d'aïllament, fins 5 kv.  
- Pont Thompson.  
- Perxa aïllant detectora de tensió.  
- Verificador de perxa.  
- Equip de posada a terra i curt circuit.  
- Equip de mesura de tensió de pas i de contacte, amb pedals de 25 kp i resistència de 1.000 ohms, regulador de tensió, etc.  
- Parell de guants AT.  
- Cases i banqueta aïllant adequada AT.  
- Tenalles per mesurar l., V. i Ohms.  
- Aspirador industrial per a la neteja del C.T.  
- Tel·luròmetre.  
- Assajador portàtil d'oli.  
- Maleta de comprovació de relés (directes, indirectes).  
ANNEX 2  
Comprovacions mínimes a realitzar per les empreses mantenidores d'instal·lacions d?AT.  
1. Revisions costat d?AT. (revisió en buit)  
1. 1. Seccionadors  
- Greixatge i alleugeriment de comandaments mecànics.  
- Neteja i revisió de contactes.  
- Comprovació d'enclavaments.  
- Mesura d'aïllament.  
1.2. Fusibles  
- Comprovació d'estat de les mordasses.  
- Mesura de la resistència i de contacte.  
- Comprovació de característiques adequades.  
1.3. Interruptors  
- Greixatge i alleugeriment de comandaments mecànics.  
- Revisió de l'estat dels contactes.  
- Mesura de la resistència de contactes.  
- Mediació de l?aïllament de les cambres de ruptura.  
- Mesura de la rigidesa dielèctrica de l'oli.  
1.4. Relés de protecció  
- Comprovació de la relació dels transformadors auxiliars.  
- Comprovació del calibrat i tarat de tots els elements de protecció.  
- Verificació del disparament correcte (segons corva de protecció) de cadascú dels relés sobre l'interruptor corresponent.  
- Neteja i greixatge de relés.  
- Ajustament de la timoneria (relés directes).  
1.5. Transformadors de potència  
- Mesura de la rigidesa dielèctrica de l'oli.  
- Revisió de les proteccions pròpies: Buchholz, Termòmetre, etc.  
- Mesura d?aïllament dels enrolaments entre ells i a massa.  
- Comprovació de l?estat general del transformador: nivell, fuites, cuba, radiadors, aïlladors, desecador, etc.  
1.6. Cables de potència  
- Revisió de botelles terminals, connexions, fuites i posada a terra  
- Mesura d?aïllaments entre fases i a terra.  
- Estat de la canalització.  
1.7. Embarrats  
- Mesura d?aïllaments  
- Revisió estat de connexions, aïlladors suport i passamurs.  
1.8. Parallamps autovalvulars  
- Mesura del valor de posada a terra.  
- Revisió estat de connexions.  
1.9. Neteja  
- Neteja de transformadors, aparamenta, embarrats, aïlladors, cel·les i corredors.  
NOTA: Aquesta revisió s'ha de fer amb la factoria desconnectada, per la necessitat de tallar tensió de subministrament.  
2. Revisió costat de baixa tensió  
2.1. Revisió en buit  
2.1.1. Comprovació de la bateria de condensadors.  
2.1.2. Comprovació de l'estat de fusibles.  
2.1.3. Comprovació de disjuntors i elements de protecció d'instal·lacions elèctriques.  
2.2. Revisió en càrrega  
2.2.1. Mesura de tensions.  
2.2.2. Mesura d'intensitats.  
2.2.3. Mesura de factor potència.  
2.2.4. Comprovació de l'estat general dels quadres de baixa tensió.  
3. Posades a terra  
3.1. Mesura dels valors de posada a terra.  
- Parallamps.  
- Ferratges.  
- Neutre.  
3.2. Comprovació de l'estat general de les posades a terra.  
3.3. Mesura de les tensions de pas i de contacte.  
4. Revisió obra civil (Caseta o local)  
4.1. Revisar els clavills dels trespols i parets, per evitar goteres a la caiguda de revestiment.  
4.2. Revisar canals allotja-cables, pous i canals evacuació oli.  
4.3. Tapar forats, per evitar l?entrada d'ocells i rossegadors.  
4.4. Mesurar la temperatura del local, comprovant l'adequada evacuació de la calor.  
4.5. Revisar l?estat de les senyalitzacions, cartells indicadors, existència de guants, perxes i banqueta.


Còpia Permalink ELI